**Mallin nimi:** Katse kuluneisiin opintoihin, Minä lastenohjaajana

**Mallin tavoite**: Mallin idea on saada opiskelija pohtimaan omaa osaamistaan, joka on kertynyt kuluneiden kahden opintovuoden aikana kokonaisuutena ja koota yhteen omaa kehittymistään lastenohjaajaksi. Tämä pohdinta valmistaa opiskelijaa siirtymään kolmanteen opintovuoteen, jossa ammatillinen kehittyminen syvenee.

**Mallin toteuttaminen käytännössä:** Opiskelijoille jaetaan paperi, jonka keskelle hän kirjoittaa oman nimensä ja tekstin ”minä lastenohjaajana”. Opiskelijaa pyydetään jakamaan paperi kolmeen osa-alueeseen, joista ensimmäiseen hänen tulee kirjoittaa ammatilliset vahvuutensa, toiseen suurimmat kehittämisalueet ja kolmanteen sen, mitä hän kokee eniten oppineensa kahden opintovuoden aikana (missä kokee muuttuneensa eniten). Tehtävässä on tarkoitus palauttaa mieleen ja koota lähiopetukseen perustuvan opiskelun, työssäoppimisen ja ammattiosaamisen näyttöjen kautta saatua arviointia. Tehtävä voidaan toteuttaa myös ryhmätehtävänä.

Opettaja kokoaa paperit ja niitä voidaan käyttää kolmannen vuoden syksyn aikana henkilökohtaisten keskustelujen pohjana.